మయాంక్ మార్కండే

మయాంక్ మార్కండే (జననం 11 నవంబర్ 1997)  భారతీయ క్రికెటర్. ఆయన దేశీయ క్రికెట్‌లో పంజాబ్ తరపున, ఇండియన్ ప్రీమియర్ లీగ్‌లో కోల్‌కతా నైట్ రైడర్స్ తరపున ఆడుతున్నాడు. అతను ఫిబ్రవరి 2019లో భారత క్రికెట్ జట్టు తరపున అంతర్జాతీయ అరంగేట్రం చేశాడు.

మార్కండే పాటియాలా నుండి వచ్చాడు. అతను యాదవీంద్ర పబ్లిక్ స్కూల్‌లో చదువుకున్నాడు, ఆ స్కూల్ క్రికెట్ జట్టులో సభ్యుడిగా ఉన్నాడు.

దేశీయ కెరీర్
మయాంక్ మార్కండే 2017–18 సయ్యద్ ముష్తాక్ అలీ ట్రోఫీలో పంజాబ్ తరపున తన ట్వంటీ20 అరంగేట్రం 2018 జనవరి 14న చేశాడు. జనవరి 2018లో ఐపీఎల్ వేలంలో ముంబై ఇండియన్స్ అతన్ని కొనుగోలు చేసింది. 2018 ఫిబ్రవరి 7న బెంగళూరులో జరిగిన 2017–18 విజయ్ హజారే ట్రోఫీలో పంజాబ్ తరపున లిస్ట్ ఎ అరంగేట్రం చేసి తన మొదటి రెండు మ్యాచ్‌లలో ఏడు వికెట్లు పడగొట్టాడు.

మయాంక్ మార్కండే అక్టోబర్ 2018లో 2018–19 దేవధర్ ట్రోఫీ కోసం ఇండియా బి జట్టులో చోటు దక్కించుకున్నాడు. ఆయన 2018 నవంబర్ 1న 2018–19 రంజీ ట్రోఫీలో పంజాబ్ తరపున తన ఫస్ట్-క్లాస్ అరంగేట్రం చేశాడు. అతను ఆరు మ్యాచ్‌లలో 29 అవుట్‌లతో టోర్నమెంట్‌లో పంజాబ్ తరపున అత్యధిక వికెట్లు తీసిన బౌలర్‌గా నిలిచాడు.

మయాంక్ మార్కండే మార్చి 2019లో, 2019 ఇండియన్ ప్రీమియర్ లీగ్ టోర్నమెంట్‌కు ముందు అంతర్జాతీయ క్రికెట్ కౌన్సిల్ (ఐసీసీ) వీక్షించే ఎనిమిది మంది ఆటగాళ్లలో ఒకరిగా ఎంపికయ్యాడు. అక్టోబర్ 2019లో అతను 2019–20 దేవధర్ ట్రోఫీ కోసం ఇండియా సి జట్టులో చోటు దక్కించుకున్నాడు.

మయాంక్ మార్కండే ఫిబ్రవరి 2022లో 2022 ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో ముంబై ఇండియన్స్ అతన్ని తిరిగి కొనుగోలు చేసింది. 2023 ఇండియన్ ప్రీమియర్ లీగ్ వేలంలో సన్‌రైజర్స్ హైదరాబాద్ అతన్ని రూ.50 లక్షలకు కొనుగోలు చేసింది. మార్కండేను ఐపీఎల్ 2024 మెగా వేలంలో కోల్‌కతా నైట్ రైడర్స్ కొనుగోలు చేసింది.

అంతర్జాతీయ కెరీర్
మయాంక్ మార్కండే డిసెంబర్ 2018లో 2018 ఏసీసీ ఎమర్జింగ్ జట్ల ఆసియా కప్ కోసం భారత జట్టులో చోటు దక్కించుకున్నాడు. ఫిబ్రవరి 2019లో ఆస్ట్రేలియాతో జరిగిన సిరీస్ కోసం భారతదేశం ట్వంటీ20 అంతర్జాతీయ (టీ20ఐ) జట్టులో స్థానం పొందాడు. ఆయన ఫిబ్రవరి 24న ఆస్ట్రేలియాతో జరిగిన సిరీస్ కోసం భారతదేశం తరపున తన టీ20ఐ అరంగేట్రం చేశాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1997 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు